ΓΡΑΠΤΗ ΕΡΩΤΗΣΗ E-0382/00

υποβολή: Juan Ojeda Sanz (PPE-DE) προς την Επιτροπή

(14 Φεβρουαρίου 2000)

Θέμα: Οδική σήμανση (ενημερωτική και κατευθυντήρια) για τη διεθνή κυκλοφορία στο διευρωπαϊκό οδικό δίκτυο (TERN)

Ένα από τα κυριότερα χαρακτηριστικά του διευρωπαϊκού δικτύου είναι η λειτουργικότητά του σε όλες τις χώρες. Προς την κατεύθυνση αυτή, η Ευρωπαϊκή Επιτροπή από κοινού με τα κράτη μέλη- κατέβαλε σημαντική προσπάθεια, με τη βοήθεια της Συνθήκης του Μάαστριχ, δημιουργώντας τη λεγόμενη Motorway Working Group και την αντίστοιχηπο-ομάδα της Action Start, για την προώθηση κοινοτικών κανονισμών που θα εναρμονίζουν, μεταξύ άλλων τεχνικών θεμάτων, την ενημερωτική σήμανση εντός διευρωπαϊκού οδικού δικτύου (TERN), εξασφαλίζοντας έτσι τη λειτουργικότητά του σε όλες τις χώρες.

Παρά ταύτα, και παρά τα αποτελέσματα τηςπο-ομάδας Start, η ποικίλη σήμανση και η έλλειψη εναρμόνισης ως προς την ενημερωτική και κατευθυντήρια σήμανση εξακολουθεί ναπάρχει στο TERN.

Σκοπεύει η Επιτροπή να συντάξει κάποιον κανονισμό στον οποίο να περιλαμβάνονται τα συμπεράσματα τηςπο-ομάδας εργασίας Action Start;

Τέλος, ποια επιπλέον μέτρα σκοπεύει να λάβει η Επιτροπή, προς ενίσχυσιν της έκθεσης τηςπο-ομάδας εργασίας Action Start, προκειμένου να εξασφαλίσει τη λειτουργικότητά του διευρωπαϊκού οδικού δικτύου είναι σε όλες τις χώρες και να μειώσει στο ελάχιστο την αβεβαιότητα που δημιουργεί στη διεθνή κυκλοφορία η σημερινή έλλειψη εναρμόνισης ως προς την ενημερωτική και κατευθυντήρια σήμανσή του;

Απάντηση της κας de Palacio εξ ονόματος της Επιτροπής

(17 Μαρτίου 2000)

Η Σύμβαση της Βιέννης για την οδική σήμανση(1) θεσπίζει ένα κοινό σύστημα οδικών σημάτων προειδοποίησης, προτεραιοτήτων, απαγόρευσης καιποδείξεων, πλην όμως περιλαμβάνει πολύ γενικούς κανόνες για τα σήματα κατευθύνσεως.

Η Αρχική Πράξη του 1994, η οποία είχε ως στόχο την εκτίμηση των αναγκών διαλειτουργικότητας για την δημιουργία του Διευρωπαϊκού Οδικού Δικτύου (Trans European road network -TERN), συνιστούσε κατά πρώτον την εκ μέρους των κρατών μελών εφαρμογή της εν λόγω Σύμβασης και, κατά δεύτερον, πρότεινε την εκ μέρους της Κοινότητας συμπλήρωση της σύμβασης με άλλες απαιτήσεις. Η Επιτροπή αναγνώρισε ότι η εναρμόνιση των οδικών σημάτων θα βιωνόταν από τους Ευρωπαίους πολίτες ως ένα σημαντικό συμβολικό βήμα στην ευρωπαϊκή ολοκλήρωση, πλην όμως θεώρησε ότι μία τέτοια νομοθετική δράση δεν ήταν σκόπιμη, δεδομένου ότι δύο κράτη μέλη δεν έχουνπογράψει την Σύμβαση της Βιέννης (Ιρλανδία, Κάτω Χώρες) ενώ τρεις άλλες δεν την έχουν επικυρώσει (Ισπανία, Πορτογαλία, Ηνωμένο Βασίλειο), μολονότι την εφαρμόζουν σε μεγάλο βαθμό.

Ωστόσο, η τρέχουσα διαδικασία επανεξέτασης των κατευθυντηρίων κοινοτικών γραμμών για την ανάπτυξη του Διευρωπαϊκού Δικτύου Μεταφορών παρέχει την δυνατότητα επανεκτίμησης της εν λόγω θέσεως. Η Επιτροπή θα εξετάσει τους βέλτιστους τρόπους εξασφάλισης της διαλειτουργικότητας και ποιότητας του Διευρωπαϊκού Δικτύου Μεταφορών στην έκθεσή της για την επανεξέταση των κοινοτικών κατευθυντηρίων γραμμών, η οποία θαποβληθεί στο Ευρωπαϊκό Κοινοβούλιο και στο Συμβούλιο στα μέσα του 2000.

(1) Σύμβαση για την οδική σήμανση, Convention on road signs and signals, United Nations Economic commission for Europe, 8 Νοεμβρίου 1968) αναθεωρηθείσα το 1993 και το 1995.